stanford-oval/wikipedia huggingface dataset:
Korisliigan paras kuudes pelaaja
Vuoden parhaat kuudennet pelaajat

| Kausi | Pelaaja | Joukkue |
| --- | --- | --- |
| 1991–1992 | Mika-Matti Tahvanainen | Pantterit |
| 1992–1993 | Jyri Lehtonen | Hongikon Nuorisoseuran Urheilijat |
| 1993–1994 | Kari Hautala | Torpan Pojat |
| 1994–1995 | Keijo Alen | Lahden NMKY |
| 1995–1996 | Jari Raitanen | Tapiolan Honka |
| 1996–1997 | Mika Luukkanen | Torpan Pojat |
| 1997–1998 | Kari Hautala (2.) | Torpan Pojat |
| 1998–1999 | Jukka Hemdahl | Tapiolan Honka |
| 1999–2000 | Petri Jaakkola | Kouvot |
| 2000–2001 | Pasi Kauha | Korihait |
| 2001–2002 | Antti Rantamäki | Namika Lahti |
| 2002–2003 | Ville Olki | Pussihukat |
| 2003–2004 | Sami Pekkola | Namika Lahti |
| 2004–2005 | Ville-Pertti Lind | Porvoon Tarmo |
| 2005–2006 | Teemu Laine | Namika Lahti |
| 2006–2007 | Vesa Mäkäläinen | Namika Lahti |
| 2007–2008 | Roope Suonio | Kouvot |
| 2008–2009 | Roope Suonio (2.) | Kouvot |
| 2009–2010 | Juho Nenonen | Joensuun Kataja |
| 2010–2011 | Mikko Jalonen | UU-Korihait |
| 2011–2012 | Carl Lindbom | Torpan Pojat |
| 2012–2013 | Petri Virtanen | Joensuun Kataja |
| 2013–2014 | Ville Mäkäläinen | Nilan Bisons |
| 2014–2015 | Petri Virtanen (2.) | Joensuun Kataja |
| 2015–2016 | Alexander Madsen | Kouvot |
| 2016–2017 | Gerald Lee Jr. | Helsinki Seagulls |
| 2017–2018 | Mikko Koivisto | Salon Vilpas |
| 2018–2019 | Timo Heinonen | Helsinki Seagulls |
| 2020–2021 | Lassi Kilpinen | Tampereen Pyrintö |
| 2021–2022 | Severi Kaukiainen | Karhu Basket |
| 2022-2023 | Severi Kaukiainen | Karhubasket |
Kristina Krepela

Kristina Krepela (s. 4. syyskuuta 1979) on kroatialainen näyttelijä. Hänet tunnetaan elokuvista La Femme Musketeer (2003) ja The Hunting Party (2007) sekä Rumaan Bettyyn pohjautuvasta kroatialaisesta televisiosarjasta Ne daj se, Nina.
Aiheesta muualla

Kristina Krepela Internet Movie Databasessa. (englanniksi)
Koripallon I-divisioona-kausi 2007–2008

Kausi 2007–2008 oli koripallon I-divisioonan 33. kausi. Se pelattiin 14 joukkueen kesken kaksinkertaisena sarjana. Kauden mestaruuden voitti Forssan Koripojat, joka nousi suoraan Korisliigaan.
I-divisioonan joukkueet kaudella 2007–2008

| Joukkue | Paikkakunta |
| --- | --- |
BC Jyväskylä: Jyväskylä
BC Nokia: Nokia
Helsingin NMKY: Helsinki
Forssan Koripojat: Forssa
Kaarinan Ura: Kaarina
Lapuan Korikobrat: Lapua
Pantterit: Helsinki
Pussihukat: Vantaa
Rekolan Urheilijat: Vantaa
Salon Vilpas: Salo
Tapiolan Honka: Espoo
Turun NMKY: Turku
Visa-Basket: Helsinki
Äänekosken Huima: Äänekoski
Sarjataulukko

| --- | --- |
Värien selitykset
    : Nousu Korisliigaan
    : I-divisioonan nousukarsintoihin
    : Suora putoaminen
| # |  | O | V | H | P/O | P/O- | P |
| --- | --- | --- | --- | --- | --- | --- | --- |
| 1 | Forssan Koripojat | 26 | 24 | 2 | 95,5 | 75,4 | 48 |
| 2 | Lapuan Korikobrat | 26 | 23 | 3 | 97,7 | 83,8 | 46 |
| 3 | BC Nokia | 26 | 20 | 6 | 97,2 | 89,1 | 40 |
| 4 | Pussihukat | 26 | 19 | 7 | 89,0 | 73,9 | 38 |
| 5 | Turun NMKY | 26 | 14 | 12 | 85,5 | 83,9 | 28 |
| 6 | BC Jyväskylä | 26 | 13 | 13 | 90,2 | 85,1 | 26 |
| 7 | Salon Vilpas | 26 | 12 | 14 | 77,5 | 77,1 | 24 |
| 8 | Äänekosken Huima | 26 | 11 | 15 | 90,3 | 94,8 | 22 |
| 9 | Kaarinan Ura | 26 | 10 | 16 | 83,4 | 89,8 | 20 |
| 10 | Rekolan Urheilijat | 26 | 9 | 17 | 80,3 | 89,2 | 18 |
| 11 | Helsingin NMKY | 26 | 9 | 17 | 76,8 | 85,2 | 18 |
| 12 | Tapiolan Honka | 26 | 8 | 18 | 81,2 | 82,5 | 16 |
| 13 | Visa-Basket | 26 | 5 | 21 | 81,2 | 104,3 | 10 |
| 14 | Pantterit | 26 | 5 | 21 | 74,6 | 86,5 | 10 |
Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet
Palkitut

Vuoden I-divisioonapelaaja: Antti Kanervo (BC Jyväskylä)
Käkölä

Käkölä on Naantalin kaupunginosa Luonnonmaan saaren kaakkoisosassa, noin viisi kilometriä kaupungin keskustasta etelään. Se on yksi 17:stä Luonnonmaan keskiaikaisesta kylästä, ja siellä on ollut vakituista asutusta 1200-luvulta alkaen.
Alueella sijaitsevat muun muassa Yli-Käkölän ja Ali-Käkölän tilat, jotka ovat maakuntakaavassa suojeltuja rakennetun ympäristön kokonaisuuksia.
Käkölässä sijaitsee myös Lapilan sekä sen lähisaarten yhteysliikenteen venesatama.
Kristine Sutherland

Kristine Sutherland vuonna 2005.
Kristine Sutherland, alk. Kristine Young, (s. 17. huhtikuuta 1955 Boise, Idaho) on yhdysvaltalainen näyttelijä, joka tunnetaan kenties parhaiten monivuotisesta roolistaan televisiosarjassa Buffy, vampyyrintappaja. Hän näytteli sarjan nimihenkilön Buffyn äitiä Joyce Summersia. Sutherland oli mukana sarjan jokaisella tuotantokaudella. Hän on näytellyt muun muassa elokuvissa Kulti, kutistin kakarat (1989) ja Kissojen valtakunta (2002). Hän on naimisissa näyttelijä John Pankow’n kanssa, ja heillä on yksi lapsi. Taiteilijanimensä Sutherland otti kissaltaan, joka oli nimetty näyttelijä Donald Sutherlandin mukaan. Sattumalta Donald Sutherland näytteli elokuvassa Buffy, vampyyrintappaja (1992), jonka alkuperäiseen käsikirjoitukseen Buffy-televisiosarja perustui.
Aiheesta muualla

Kristine Sutherland Internet Movie Databasessa. (englanniksi)
Kreikan europarlamenttivaalit 2009

Kreikan vuoden 2009 europarlamenttivaalit järjestettiin sunnuntaina 7. kesäkuuta 2009. Niissä valittiin Kreikan 22 Euroopan parlamentin jäsentä eli europarlamentaarikkoa viisivuotiskaudelle 2009–2014 samaan aikaan muiden Euroopan unionin jäsenmaiden kanssa.
Kreikan paikkamäärä Euroopan parlamentissa putosi aikaisemmasta 24:stä 22:een. Vaalien suurin puolue oli sosiaalidemokraattinen Pasok.
Aiheesta muualla

Kuvia tai muita tiedostoja aiheesta Kreikan europarlamenttivaalit 2009 Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: el:Ελληνικές ευρωεκλογές 2009
Kreikan europarlamenttivaalit
Käännös suomeksi
Kyösti Roth

Kyösti Roth (s. 2. tammikuuta 1954 Helsinki) on suomalainen muusikko, säveltäjä ja sanoittaja. Hän on vaikuttanut muun muassa Syksyn sävelen kaksi kertaa 1990-luvulla voittaneessa Pelimannet-duosta sekä hengellisessä lauluyhtyeessä Freidiba Boodos, jonka perustajajäseniin Roth kuului 1970-luvun lopulla. Roth on säveltänyt, sanoittanut tai sovittanut yli 2 000 levytettyä kappaletta ja ollut mukana yli 80 eri artistin levyillä.
Hänet tunnetaan myös ihmisoikeusaktivistina, joka on toiminut muun muassa Suomeen saapuneiden Itä-Euroopan romanikerjäläisten parissa. Rothille myönnettiin valtion ylimääräinen taiteilijaeläke vuonna 2021.
Laila Edwards

| Laila Edwards> Henkilötiedot |
| --- | --- |
Syntynyt: 25. tammikuuta 2004 (ikä 20) Cleveland Heights, Ohio
Kansalaisuus:   Yhdysvallat
Jääkiekkoilija
Pelipaikka:  Hyökkääjä
Seura
Seura:  Wisconsin Badgers
Sarja:  NCAA
Laila Edwards (s. 25. tammikuuta 2004 Cleveland Heights, Ohio) on yhdysvaltalainen jääkiekkoilija, pelipaikaltaan hyökkääjä.
Edwards saavutti alle 18-vuotiaiden MM-kilpailuissa hopeaa vuonna 2022. Hänet valittiin turnauksen parhaaksi hyökkääjäksi ja arvokkaimmaksi pelaajaksi. Hän pelaa Yhdysvaltain naisten maajoukkueesssa ensimmäisissä aikuisten MM-kilpailuissaan vuonna 2024.
Edwards edustaa yliopistosarjoissa Wisconsinin yliopiston Badgers-joukkuetta ja oli voittamassa mestaruutta vuonna 2023.
Laila Finska-Linna

| Mitalit> Maa:   Suomi.Naisten soutu.MM-kilpailut  | Mitalit> Maa:   Suomi.Naisten soutu.MM-kilpailut  | Mitalit> Maa:   Suomi.Naisten soutu.MM-kilpailut  | Maa:   Suomi> Naisten soutu. |
| --- | --- | --- | --- |
|  Kultaa | Zagreb 2000 | Kevyt yksikkö |  |
Laila Maritta Finska-Linna (o.s. Finska, ent. Finska-Bezerra, s. 8. elokuuta 1968 Maaninka) on suomalainen soutaja.
Finska-Linna, aktiiviurallaan nimellä Finska-Bezerra, voitti kevyen yksikön maailmanmestaruuden ei-olympialuokkien MM-kilpailuissa Zagrebissa 2000. Hän souti 2 000 metrin matkan ajassa 8.13,50 ja kukisti toiseksi sijoittuneen saksalaisen Angelika Brandin lähes seitsemällä sekunnilla. Kyseessä oli suomalaisen naissoutajan ensimmäinen MM-mitali ja kolmas Suomen voittama soudun maailmanmestaruus Pertti Karppisen kahden kullan (1979 ja 1985) jälkeen. Kevyen yksikön MM-kilpailussa hän oli lisäksi viides 2001 ja kuudes 1992.
Finska-Linna sijoittui Atlantan olympialaisissa 1996 avoimessa yksikössä 12:nneksi. Tampereen MM-kilpailuissa 1995 hän oli avoimessa yksikössä yhdeksäs. Maailmancupissa hän voitti kevyen yksikön kilpailun Münchenissä, Wienissä ja Luzernissa 2000 sekä Münchenissä 2001.
Finska-Linna on suorittanut valmentajan ammattitutkinnon ja hän on toiminut olympiasoudun nuorten valmennusvastaavana Suomen melonta- ja soutuliittossa.
La Repubblica

| La Repubblica |
| --- | --- |


Lehtityyppi:  sanomalehti
Julkaisija:  Gruppo Editoriale L'Espresso SpA
ISSN:  ISSN 0390-1076 ja 2499-0817
Perustettu:  1976
Päätoimittaja:  Carlo Verdelli
Kotikunta:  Rooma
Kotimaa:   Italia
Sivukoko:  berliner
Ilmestymistiheys:  päivittäin
Kieli:  italia
Aiheesta muualla
OCLC
www.repubblica.it
La Repubblica on italialainen päivittäin ilmestyvä sanomalehti. Lehteä alettiin julkaista vuonna 1976 Roomassa. La Repubblica on Italian toiseksi suurin sanomalehti. Sitä pidetään keskusta-vasemmistolaisena.
Aiheesta muualla

La Repubblican kotisivut
Kreikan prefektuurit

Kreikan prefektuurit (kreik. νομοί, nomoí; yksikössä νομός, nomós; joskus suomeksi läänit tai maakunnat) muodostivat aluejaon, joka jakoi Kreikan valtion 51 hallinnolliseen alueeseen.
Kukin prefektuuri kuului yhteen Kreikan 13 alueesta eli periferiasta. Prefektuureista Attikan prefektuuri koostui neljästä aliprefektuurista (νομαρχία, nomarchía), joita käsiteltiin monessa yhteydessä itsenäisten prefektuurien tavoin. Tällä tavoin laskettuna prefektuurien lukumääräksi mainitaan usein 54. Osa prefektuureista muodosti ylemmällä tasolla yliprefektuurin (υπερνομαρχία, ypernomarchía). Prefektuurit jakaantuivat kuntiin. Suurin osa prefektuureista jakaantui lisäksi provinsseihin.
Prefektuurit lakkautettiin vuonna 2011 Kallikrates-suunnitelmana tunnetun aluehallintouudistuksen myötä ja korvattiin alueyksiköillä. Alueyksiköistä monet vastaavat nimeltään ja alueeltaan jotain entistä prefektuuria (poikkeuksena alueyksiköt, jotka muodostettiin pilkkomalla aiempi prefektuuri useammaksi alueyksiköksi).
Aiheesta muualla

Kuvia tai muita tiedostoja aiheesta Kreikan prefektuurit Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Prefectures of Greece
Kreikan prefektuurit vuonna 2010.
Attikan alueen prefektuurit vuonna 2010 (merkitty ylempään karttaan numerolla 1): 1 Ateenan prefektuuri, 2 Itä-Attikan prefektuuri, 3 Pireuksen prefektuuri, 4 Länsi-Attikan prefektuuri.
Käännös suomeksi
La Red

| La Red |
| --- | --- |

Lähetykset alkoivat:  12. toukokuuta 1991
Omistaja:  Albavisión
Tunnuslause:  Cambiemos juntos
Maa:   Chile
Näkyvyysalue:  Valtakunnallinen
Pääkonttori:  Santiago
Kotisivu:  lared.cl
Infobox OKNimi-testi OK: 
La Red on chileläinen televisiokanava, joka perustettiin 12. toukokuuta 1991. La Red on Albavisiónin omistuksessa.
Aiheesta muualla

Virallinen sivusto (espanjaksi)
Laura López

| Mitalit> Maa:   Espanja.Naisten taitouinti. Olympialaiset  | Mitalit> Maa:   Espanja.Naisten taitouinti. Olympialaiset  | Mitalit> Maa:   Espanja.Naisten taitouinti. Olympialaiset  | Maa:   Espanja> Naisten taitouinti. |
| --- | --- | --- | --- |
|  Hopeaa | Peking 2008 | Joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Pronssia | Melbourne 2007 | Tekninen joukkueuinti |  |
| EM-kilpailut  | EM-kilpailut  | EM-kilpailut  |  |
|  Kultaa | Eindhoven 2008 | Joukkueuinnin vapaakilpailu |  |
Laura López Valle (s. 24. huhtikuuta 1988 Valladolid) on espanjalainen taitouimari ja olympiamitalisti. Hän edustaa seuratasolla CN Alcorcón Arenaa. López oli mukana maansa hopeaa voittaneessa joukkueessa Pekingin olympialaisissa 2008, jonka lisäksi hän on voittanut pronssia teknisestä joukkueuinnista MM-kisoista 2007 ja kultaa joukkueuinnin vapaakilpailusta EM-kilpailuista 2008.
Laura Lynch

Laura Caroline Lynch (18. marraskuuta 1958 El Paso, Texas – 22. joulukuuta 2023) oli yhdysvaltalainen countrymuusikko.
Lynch kuului Dixie Chicks -yhtyeen alkuperäiskokoonpanoon Emily Robisonin, Martie Maguiren ja Robin Lynn Macyn kanssa. Lynch lähti yhtyeestä vuonna 1995, ja hänen tilalleen tuli Natalie Maines.
Laura Lynch soitti bassokitaraa, lauloi ja toimi laulunkirjoittajana. Hän jätti myöhemmin musiikkibisneksen ja muutti miehensä Mac Tullin kanssa Texasin Weatherfordiin.
Lynch kuoli liikenneonnettomuudessa joulukuussa 2023.
Lynchilla on yksi tytär.
La Rambla

La Rambla mereltä päin kuvattuna
Joan Mirón mosaiikki La Ramblalla
La Rambla on Barcelonan pääkatu. Se koostuu useista peräkkäisistä Rambla-nimisistä kaduista, minkä vuoksi sitä kutsutaan myös monikollisella nimellä Les Rambles (esp. Las Ramblas). La Rambla alkaa Plaça de Catalunya -aukiolta ja päättyy merenrannalle Port Vell -satamaan. Kadun keskiosa on leveää kävelykatua. Se on 1,2 kilometriä pitkä.
La Ramblalla on paljon ravintolaterasseja, kioskeja, katukauppiaita ja katuesiintyjiä kuten ihmispatsaita, minkä vuoksi se on suosittu turistikohde. Sen varrella on myös useita tunnettuja rakennuksia, kuten Liceu-oopperatalo, La Boqueria -kauppahalli ja Palau Güell.
Aiheesta muualla

La Rambla A View on Cities. Viitattu 30.5.2012.
Kuvia tai muita tiedostoja aiheesta La Rambla Wikimedia Commonsissa
Langkofel

Langkofel
Langkofel Dolomiittien vuoristossa
| --- | --- |
Sijainti:  Etelä-Tiroli, Italia
Vuoristo:  Dolomiitit
Korkeus merenpinnasta:  3 181 m
Prominenssi:  1 124  m 
Ensimmäinen nousu huipulle:  13. elokuuta 1869, Paul Grohmann
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Langkofel (ital. Sassolungo) on Langkofel-ryhmän korkein vuori Dolomiittien vuoristossa Etelä-Tirolissa Italiassa. Vuoren korkein huippu sijaitsee 3 181 metrin korkeudessa. Se valloitettiin ensimmäisen kerran 13. elokuuta 1869, ensimmäinen valloittaja oli itävaltalainen Paul Grohmann.[lähde? ]
Kälarne

| Kälarne |
| --- | --- |
 Kälarne
 Koordinaatit: 62°58′43″N, 16°05′23″E 
Valtio:   Ruotsi
Lääni:  Jämtlandin lääni
Maakunta:  Jämtland
Kunta:  Bräcke
Väkiluku (2021):  377
Infobox OKVirheellinen NIMI-arvo: 
Kälarne on taajama Bräcken kunnassa Jämtlandin läänissä samannimisessä historiallisessa maakunnassa Ruotsissa. Taajamassa oli 377 asukasta vuonna 2021.
Aiheesta muualla

Kuvia tai muita tiedostoja aiheesta Kälarne Wikimedia Commonsissa
Langlade

Landlade
| --- | --- |
Muut nimet:  Petite Miquelon
Sijainti:  Miquelon-Langlade Saint-Pierre ja Miquelon Ranska
Saariryhmä:  Saint-Pierre ja Miquelon
Merialue:  Atlantti
Korkein kohta:  Tête de Cuqueme, 190 m
Pinta-ala:  91 km²
muokkaa - muokkaa wikitekstiä - muokkaa Wikidataa
Langlade, tunnettu myös nimellä Petite Miquelon, on Ranskalle kuuluva saari Saint-Pierre ja Miquelonin alueella Pohjois-Amerikassa. 91 neliökilometrin kokoisella saarella ei ole enää ympärivuotista asutusta, mutta kesäisin siellä asuu ihmisiä. Kapea maakannas yhdistää Langladen Miquelonin saareen.
Kreikan posti

| Kreikan posti Ελληνικά Ταχυδρομεία |
| --- | --- |

Yritysmuoto:  osakeyhtiö
Perustaja:  1828 1970 (yrityksenä)
Kotipaikka:  Ateena, Kreikka
Toiminta-alue:  Kreikka
Toimiala:  postipalvelut
Kotisivu:  www.elta.gr
Infobox OKVirheellinen NIMI-arvo: 
Kreikan posti (kreik. Ελληνικά Ταχυδρομεία, Elliniká Tachydromeía, lyhenne ΕΛΤΑ, ELTA) on Kreikan valtiollinen postiyritys. Se tarjoaa postipalvelut koko Kreikan alueelle ja on myös osa Maailman postiliittoa.
Historia

Kreikan posti perustettiin valtiollisena laitoksena vuonna 1828 heti Kreikan itsenäistyttyä. Se muutettiin valtionyritykseksi vuonna 1970. Vuonna 1996 yrityksestä tuli osakeyhtiö. Vuonna 2000 postin tytäryhtiöksi perustettiin pikalähettipalvelu ELTA Courier (Ταχυμεταφορές ΕΛΤΑ, Tachymetaforés ELTA), joka tarjoaa ovelta–ovelle-palvelua.
Vuosina 2006–2013 posti tarjosi myös pankkipalveluita yhdessä TT Hellenic Postbank -postipankin kanssa. Kreikan postimarkkinat vapautettiin kilpailulle vuonna 2013. Postin toimintaa valvoo nykyisin Kreikan televiestintä- ja postiviranomainen (EETT).
Lähetysluokat

Kreikan postin lähetysluokat ovat (vuonna 2019):
Kotimaan kirjeet
1. luokka – toimitus seuraavaksi päiväksi
2. luokka – toimitus kolmantena arkipäivänä
Ulkomaan kirjeet
1. luokka – toimitus EU-maihin kolmessa päivässä, muualle 3–5 päivässä
2. luokka (mukaan lukien postikortit)
Kotimaan paketit
Useita luokkia – normaalit paketit: toimitus kolmantena arkipäivänä
Ulkomaan paketit
Useita luokkia
Pikalähetykset
Ovelta–ovelle (Pórta pórta) – toimitus 2–5 tunnissa Kreikan tärkeimpien kaupunkien välillä, seuraavaksi päiväksi muualle Kreikkaan
Express Mail Service (EMS) – toimitus 2–3 päivässä pääkohteisiin ympäri maailman
Special Priority Mail (SPM)	– toimitus seuraavana arkipäivänä pääkohteisiin Euroopassa ja Yhdysvalloissa
Aiheesta muualla

Kuvia tai muita tiedostoja aiheesta Kreikan posti Wikimedia Commonsissa
Ελληνικά Ταχυδρομεία – Hellenic Post (Arkistoitu – Internet Archive). Kreikan postin verkkosivut. (kreikaksi) (englanniksi)
Postitoimisto Pátmoksen Skálan kylässä.
Postilaatikko Soúniossa.
L. Sprague de Camp

| L>  Sprague de Camp |
| --- | --- |
 L. Sprague de Camp (keskellä) yhdessä Robert Heinleinin ja Isaac Asimovin kanssa.
Henkilötiedot
Syntynyt: 27. marraskuuta 1907
Kuollut: 6. marraskuuta 2000 (92 vuotta)
Kirjailija
Salanimi: Lymen R. Lyon ja J. Wellington 
Palkinnot
 Damon Knight Memorial Grand Master Award 
Aiheesta muualla
Löydä lisää kirjailijoitaKirjallisuuden teemasivulta
Lyon Sprague de Camp (27. marraskuuta 1907 – 6. marraskuuta 2000) oli yhdysvaltalainen kirjailija. Hän julkaisi ensimmäisen novellinsa vuonna 1937 scifi-lukemistossa Astounding Science Fiction.
De Camp alkoi koota Robert E. Howardin jäämistöstä löytyneitä keskeneräisiä käsikirjoituksia ja luonnoksia. Niitä muokkaamalla ja täydentämällä de Camp julkaisi vuonna 1955 kokoelman Howardilta kesken jääneitä kertomuksia. De Camp kirjoitti myös itse sekä yhdessä Björn Nybergin ja Lin Carterin kanssa suuren määrän kokonaan uusia Conan-tarinoita ja toimitti useita uusia novellikokoelmia.
Kirjoittajana De Camp  ei mielellään käyttänyt elementtejä, joita piti mahdottomina – kuten yli valon nopeudella matkustamista. De Camp kirjoitti myös vaihtoehtoisia historioita sekä historiallisia, ei-tieteiskirjallisia tarinoita sekä tietokirjoja. Scopesin oikeudenkäyntiä kuvaavaa The Great Monkey Trialia on pidetty keskeisenä tapausta koskevana tutkimuksena. De Camp ei uskonut kummituksiin eikä yliluonnolliseen ja hänellä oli tapana kumota näennäistieteellisiä väitteitä. De Camp oli skeptikkojärjestö CSICOP:n jäsen. Tietokirjoissaan hän selitti, miten pyramidit ja vastaavat muinaisten kulttuurien rakennelmat on saatu aikaan ja miten eräiden uususkontojen historiaa, muinaisia mantereita ja taruja koskevat väitteet on poimittu tieteiskirjallisuudesta. Lisäksi hän kirjoitti evoluutiosta ja sen tutkimuksesta sekä yleensä teknologian kehityksestä. De Camp kirjoitti myös Robert E. Howardin sekä H. P. Lovecraftin elämäkerrat.
De Camp sai muun muassa Gandalf-suurmestaripalkinnon vuonna 1976 sekä Nebula-suurmestaripalkinnon 1978. Hänet on nimetty yhdeksi tieteiskirjallisuuden Grand Mastereista.
Suomennetut novellit

”Kauhistuttava Kaa” (1958), teoksessa Velhojen valtakunta, 1989.
”Sisäinen palo” (1955), teoksessa Top Science Fiction 2, 1993.
Aiheesta muualla

L. Sprague de Camp Internet Speculative Fiction Database -sivustolla (englanniksi)
Leena Peltonen: Käärmeaita. Aikakone 1/1989.
John Grant: The Compleat Enchanter. Infinity plus 3.3.2001. (englanniksi)
Kyösti Romppanen

Kyösti Ilmari Romppanen (11. marraskuuta 1938 – 2. marraskuuta 2018) oli helsinkiläinen valokuvaaja ja kajakkimelonnan harrastaja.
Romppasen kajakki- ja merikuvia on julkaistu esimerkiksi Helsingin Sanomien toukokuun 2007 Kuukausiliitteen artikkelissa ”Äänetöntä liikettä” ja elokuun 2008 Vene-lehden artikkelissa ”Kajakilla maisemaa metsästämässä”. Romppanen piti useita valokuvanäyttelyitä kajakin keulanäkymistä. Kotkan Merikeskus Vellamossa oli esillä hänen kuviaan 11. marraskuuta 2009 – 3. huhtikuuta 2010.
Romppanen oli Helsingin Taiteilijaseuran jäsen ja hän asui Lauttasaaressa.
Näyttely Korppoon Saaristokeskus 7.5. - 30.7.2008
Näyttely Kassu Halosen Taidetalo Vaala, Manamansalo 1.10. - 1.6.2010
Näyttely Suomen Merimuseo Merikeskus Vellamo 11.11.2009 - 3.4.2010
Näyttely Suomen Messujen kutsumana näyttelyasettajana "Kajakin keulanäkymiä" valokuvanäyttely VENE-13 messuilla,
Näyttely KUSTAVISSA Peterzenin vieras-satamassa kutsuttuna näyttelyasettajana valokuvanäyttely 1.6. - 31.8.2013
Näyttely kutsuttuna näytteilleasettajaksi "Kajakin keulanäkymiä" valokuvanäyttely Lauttasaaren kirkon kahvilassa 8.9. - 30.9.2013
Aiheesta muualla

Kotisivu: Kajakkimeloja (arkistoitu)
Kuvia kajankin keulasta (Yle)
Laven

Laven tai Lavén voi viitata muun muassa seuraaviin henkilöihin:
Lea Laven (s. 1948), suomalainen iskelmälaulaja
Abraham Wilhelm Lavén (1812–1858), Ruotsissa toiminut meriupseeri
| --- | --- |
: Tällä täsmennyssivulla luetellaan henkilöitä, joilla on sama sukunimi.
Laventaminen

Laventaminen tarkoittaa murtoluvun osoittajan a ja nimittäjän b kertomista samalla nollasta eroavalla luvulla c. Lavennetun murtoluvun osamäärän arvo ei muutu, sillä se voidaan esimerkiksi palauttaa entiseen muotoonsa supistamalla.
Laventava luku merkitään murtoluvun vasempaan yläindeksiin, ja lisätään oikea sulku:
{\frac {^{c)}a}{b}}={\frac {c\cdot a}{c\cdot b}}
Esimerkki laventamisesta:
{\frac {^{2)}2}{3}}={\frac {2\cdot 2}{2\cdot 3}}={\frac {4}{6}}
Esimerkiksi murtolukujen yhteen- ja vähennyslaskuissa lavennetaan murtoluvut samannimisiksi laskuoperaation suorittamiseksi:
{\frac {^{2)}2}{3}}+{\frac {1}{6}}={\frac {4}{6}}+{\frac {1}{6}}={\frac {5}{6}}
Kultakuume (yhtye)

Kultakuume oli suomalainen pop rock -yhtye. Yhtye voitti rockin SM -kilpailun vuonna 1987.  Yhtye levytti kaksi pitkäsoittoa. Yhtyeen keulahahmo oli Petri Saarela, joka sävelsi ja sanoitti yhtyeen kaikki kappaleet. Yhtye aloitti triona, mutta laajeni ennen ensimmäistä pitkäsoittoaan nelimiehiseksi.
Helsingin Sanomien Markku Fagerlund luonnehti vuonna 1990 Kultakuumeen tyyliä pienimuotoiseksi ja melodiseksi rockiksi, joka oli kakkosalbumilla kehittynyt hiotummaksi ja irtonaisemmin svengaavaksi. Hän kuuli yhtyeen musiikissa yhtymäkohtia englantilaiseen The Housemartins -yhtyeeseen ja J. Karjalaiseen.
Jäsenet > Alkuperäinen kokoonpano

Petri Saarela – laulu, kitara, huuliharppu
Paul Kallonen – bassokitara
Rene Granström – rummut
Jäsenet > Purkkaa-LP:n kokoonpano

Petri Saarela – laulu, kitara, huuliharppu
Pekka Nykänen – kosketinsoittimet, piano
Jari Paulamäki – bassokitara
Rene Granström – rummut
Jäsenet > Kultakuume-LP:n kokoonpano

Petri Saarela – laulu, kitara, huuliharppu
Pekka Nykänen – kosketinsoittimet, piano
Jorma Savolainen – bassokitara
Rene Granström – rummut
Diskografia

Onnelaan / Me juteltiin (1987, single, Kräk!)
Sydänten murskajaiset / Maljat (1988, single, Kräk!)
Purkkaa (1988,  Kräk!)
Kultakuume (1990,  Polarvox)
Aiheesta muualla

Kultakuume (yhtye)n esitystuotanto Suomen äänitearkistossa (1901–1999)